Kécap ya iku salah siji bumbu utawa panyedhep masakan kang wujudé cairan kang wernané ireng.[1] Kécap rasané ana kang legi lan ana uga kang asin.[1] Bahan dhasar kanggo nggawé kécap ya iku kedhelé utawa kedhelé ireng.[1] Ananging ana uga kécap kang digawé saka banyu klapa. Kécap kang digawé saka banyu klapa umumé rasané asin.[1] Kécap legi biyasané kenthel lan digawé saka kedhelé ananging kécap asin umumé luwih èncèr lan digawé saka kedhelé kanthi komposisi uyah kang luwih akéh, utawa ana uga kang digawé saka iwak segara.[1] Saliyané saka bahan dhasar kedhelé utawa kedhelé ireng lan banyu klapa, kécap uga ana kang digawé saka ampas padhet saka ampas tahu.[1]